آمریکا پرزیدنتی دونالد ترامپ، اؤلکه‌سی‌نین نوکلئر سلاح‌لارینی آرتیرماق ایسته‌دیگینی سؤیله‌دی.
رویترز آژانسینا دانیشان ترامپ، اؤلکه‌سی‌نین نوکلئر سلاح ظرفیتینده گئریده قالدیغینی ایفاده ائده‌رک، بونو گئنیشلندیرمه‌سی و 'ان تپه‌ده' اولدوغونو گؤسترمه‌سی لازیم اولدوغونو ایفاده ائتدی.
روسیا ایله ایلیشکی‌لر قونوسوندا دا فیکیرینی بیلدیرن ترامپ، روسیانین سلاح‌لارین کنترلو آنلاشما‌لارینا ضد اولا‌راق یئنی کروز موشک‌لری سؤوق ائتدیگینی، روسیا دؤولت باشقانی ولادیمیر پوتین ایله گؤروشورسه بونو دا گوندمه گتیرجیینی بیلدیردی.
ترامپ آیریجا، روسیایلا نوکلئر سلاح‌لاری‌نین آزالدیلماسی قونوسوندا 'تک طرفلی' بیر آنلاشمایا قارشی اولدوغونو وورغولادی.
قوزئی کره‌نین بالیستیک موشک دنه‌مه‌لریله ایلگیلی 'چوخ اؤفکه‌لی' اولدوغونون وورغولایان دونالد ترامپ، بونا قارشی‌لیق ژاپن و گونئی کره موشک ساوونما سیستم‌لری یئرلشدیره‌بیله‌جکلرینی، آنجاق اؤنجه دانیشا‌جاق شئی‌لر اولدوغونو قید ائتدی.
ترامپ، چینین، پیونگ یانگ اوزرینده باسقی اولوشدوراراق 'ایستدیگی تقدیرده آسان‌لیقلا قوزئی کره پروبلئمینی حل ائده‌بیله‌جگینی' سؤزلرینه علاوه ائتدی.
آمریکا پرزیدنتی، سرحد وئرگی‌سینی ده ساووندو، بئله‌جه شیرکت‌لرین آمریکادا یاتیریم یاتیرما‌سی‌نین، ایش ساحه‌سی آچماسی‌نین تامین ائدیله‌جگینی سؤیله‌دی.
